ჯეტ ლი

ჯეტ ლი (ნანდ. ჯოხო: ლი ლიანძი  Li Lianjie; დ. 26 პირელი, 1963, პეკინი), ჩინარი არტისტი, პროდიუსერი დო უშუშ ჩემპიონი.

ჯეტ ლიქ შკვითი წანაშ ხანს დეინტერეს უჯვეშაში ჩინური რკინებაშ ხელუანუათ დო ჩინებულ უშუშ მაწვართალწკჷმა ვუ ბინწკჷმა მორქიაშ დოჭყაფაშე სუმი წანაშ უკული, თიქ მაართაშა მიგჷ უშუშ ნაციონალური ჩემპიონატი პეკინიშ უშუშ ბუნაწკჷმა ართო. 1981 წანას თინა იჭანეს ფილმის შაოლინიშ ოხვამეშ გინოღალეფს, მუქით თის დიდი პოპულარობა მოუღჷ ედომუშამი ქიანაშ მასშტაბით დო ართართი არძაშე მოთხუალი არტისტიქ იჸუ ჩინურ კინობაზარს. 1998 წანას ჯეტ ლიქ მაართათ ილაჸაფჷ ჰოლივუდურ ფილმის: თის თარი უარყოფითი გერგეზიშ როლი ონდეს ფილმის ომაღურე ანჯარი 4, სოდეთ თის პარტნიორეფი რდეს ჰოლივუდიშ მურიცხეფი: მელ გიბსონი, დენი გლოვერი, რენე რუსო დო კრის როკი. თიქ ილაჸაფჷ ფილმეფს: უგუჩემებუეფი (2010) სილვესტერ სტალონეწკჷმა ართო, დინაფილი ომაფე (2008) ჯეკი ჩანწკჷმა ართო დო მუმია: დრაკონეფიშ იმპერატორიშ ონთხორუ (2008).

 რესურსეფი ინტერნეტის 

კატეგორია:ჩინარი არტისტეფი
კატეგორია:დუნაბადი 1963
კატეგორია:ოლჷმარი ხელუანებაშ ორსანტეფი